kardosdrur/scandi-wiki huggingface dataset:
Performance management

Performance management betegner den ledelsesdisciplin, der beskæftiger sig med styring af ydelse og præstation.

I moderne, videntunge virksomheder og organisationer med stor grad af decentralisering kan styring ikke alene ske på baggrund af historiske økonomiske data.

Ledelse og medarbejdere har behov for styringsinformation som er balanceret og hænger sammen fra toppen til bunden af organisationshierarkiet. Traditionelle økonomiske nøgletal skal suppleres med indikatorer for fremtidig præstation, procesorienterede mål og kundemål. Det er her systemer til at indsamle medarbejderes og afdelingers præstation (performance) kommer ind i billedet.

Systemer 
Der findes systemer til at hjælpe med at holde styr på performance management. Ofte er der tale om kommercielle udbydere men mange virksomheder holder styr på det via uformelle metoder og papirbaserede metoder.

Se også 
 Business intelligence
 Balanced scorecard
 Målstyring
 Rekruttering

Ledelse
Erhvervsprogrammer
Griko

Griko eller grico er en græsk dialekt, som tales af få tusinde mennesker i det sydligste Italien. Sproget kan forstås af grækere og tales af efterkommerne af oldtidens græske kolonister i syditalien og på Sicilien.

Der er delte meninger om sprogets præcise historie, da det dels ligner dorisk, men mærkeligt nok også ligner nygræsk så meget at Grico-italienere og grækere kan tale sammen, omend med besvær.

I dag er der ca 18 landsbyer tilbage, hvor indbyggerne taler griko, og disse ligger henholdsvis i Calabrien og Puglia og sproget tales endvidere af få mennesker på Sicilien.

Nedenfor et uddrag af Griko-folkesangen "Kalinifta" (som på nygræsk ville hedde kalinichta):

Griko

Εβώ πάντα σε σένα πενσέω,

γιατί σένα φσυκή μου 'γαπώ,

τσαι που πάω, που σύρνω, που στέω

στην καρδιά μου πάντα σένα βαστώ.

Med latinske bogstaver:

Evo panta se sena pensèo,

yiatì sena fsichi mou ghapò,

ce pou pao, pou syrno, pou steo

stin kardià mou panta sena vastò.

Nygræsk

Εγώ πάντα εσένα σκέφτομαι,

γιατί εσένα ψυχή μου αγαπώ,

και όπου πάω, όπου σέρνομαι, όπου στέκω,

στην καρδιά μου πάντα εσένα βαστώ.

Med latinske bogstaver:

Ego panta esena skeftome,

yiatì esena psihi mou aghapò,

ke opou pao, opou sernome, opou stekome

stin kardià mou panta esena vastò.

Dialekter
Græsk sprog
Sprog i Italien
Alfa Romeo 159

Alfa Romeo 159 var en stor mellemklassebil fra Alfa Romeo, som afløste Alfa Romeo 156 i 2005. 159 fandtes som stationcar (kaldet Sportwagon eller SW) og som sedan med forskellige benzin- og dieselmotorer.

Sikkerhed 
Alfa Romeo 159 var som standard udstyret 7 airbags. Heraf fører og passagerairbag, samt side og gardinairbags i begge sider af bilen, og en knæairbag i førersiden. Blandt aktive sikkerhedssystemer, var bilen udstyret med Elektronisk stabilitetsprogram. Bilen blev i 2006 kollisionstestet af Euro NCAP, som i tre kategorier bedømmer sikkerheden på et skala fra 1 til 5. Topkarakteren gjorde, at man dengang betegnede bilen som værende blandt de sikreste i klassen.

Konstruktion 
Benzinmotorerne på 1,8, 1,9 og 2,2 liter benyttede sig af en del GM-dele, mens 3,2 V6'eren var en Alfa Romeo-motor undtagen blokken, som var en Fiat/GM-konstruktion. Derimod var 1750 TBi en helt igennem ny konstruktion fra Fiat/Alfa Romeo og benyttes også i forskellige bilmodeller fra Fiat og Alfa Romeo.

Dieselmotorerne på 1,9 og 2,4 liter var opgraderede versioner af Fiats dieselmotorer. Præcis samme versioner af 1,9'eren blev benyttet i Saab 9-3 og 9-5.

Platformmæssigt byggede 159'eren på den delvis i Pixbo udviklede GM/Fiat/Alfa Premium-platform.

Motorprogrammet er løbende blevet opdateret. Både 1,8'eren og V6'eren udgik i 2010, og eneste tilbageværende benzinmotor i 159 var til sidst 1750 TBi med 200 hk. Også begge dieselmotorerne på 1,9 og 2,4 liter blev i 2010 afløst af en ny dieselmotor på 2,0 liter, som fandtes i to versioner med 136 og 170 hk.

Modellen udgik af produktion i oktober 2011.

Billeder

Tekniske specifikationer

Benzinmotorer

Dieselmotorer

Kilder 

 Alfa Romeo 159 prisliste, juli 2008 (tysk)
 Alfa Romeo 159 prisliste, juli 2010 (tysk)
 Alfa Romeo 159 Tekniske specifikationer, marts 2011
 Alfa Romeo 159 instruktionsbog, januar 2007
 Alfa Romeo 159 Betriebsanleitung, juni 2010 (tysk)
 Automobil Revue, katalog 2008, s. 91-94,  (tysk/fransk)

Eksterne henvisninger 

 alfa159.com 
 Dansk modelside

159
Store mellemklassebiler
Forhjulstrukne biler
Biler introduceret i 2005
Biler fra 2000'erne
Biler fra 2010'erne
Stationcars
LAN Airlines

LAN Airlines S.A. (Tidligere LAN Chile. IATA-kode: LA, ICAO-kode:LAN) er et flyselskab fra Chile med hovedkontor i Santiago. Flyselskabet er et af de største i Sydamerika og flyver til 57 destinationer nationalt og internationalt med en flåde på 76 fly. Flyflåden omfatter flytyper som Boeing 737, Boeing 767, Airbus A318, Airbus A319, Airbus A320 og Airbus A340. LAN Chile er medlem i flyselskabs-alliancen Oneworld.

Historie 
LAN Airlines blev grundlagt i 1929 under navnet Línea Aeropostal Santiago-Arica, men ændrede i 1932 navn til LAN Chile (LAN Chile = Línea Aérea Nacional Chile). Selskabet var statsejet frem til 1989, hvor det blev privatiseret, og hvor blandt andet SAS købte sig indflydelse. I 2000 blev LAN Chile medlem af fly-alliancen Oneworld. I 2002 købte LAN Chile sig ind i det peruvianske flyselskab LAN Peru og etablerede samme år selskabet LAN Ecuador. I 2004 skiftede LAN Chile navn til LAN Airlines, og i 2005 etablerede de datterselskabet LAN Argentina.

Eksterne links 
 www.lan.com – officiel website for LAN Airlines

Flyselskaber fra Chile
Etableret i 1929
Santiago de Chile
IAEA

Forkortelsen IAEA har flere betydninger:

 Det Internationale Atomenergiagentur (International Atomic Energy Agency)
 International Agricultural Exchange Association
Dan Turèlls Plads

Dan Turèlls Plads er beliggende i Vangede, Gentofte Kommune mellem Vangede Bygade og Vangedevej. Pladsen er opkaldt efter forfatteren Dan Turèll, der i bogen Vangede Billeder beskrev sin barndom i byen. Pladsen blev navngivet 19. marts 2007.

Gentofte Kommune reserverede allerede i 2001 navnet Dan Turèll med tanke for på et senere tidspunkt at navngive en plads eller vej efter bysbarnet Dan Turèll. Det skete, da Kommunalbestyrelsen på sit møde den 18. december 2006 besluttede at navngive pladsen mellem Vangedevej og Vangede Bygade: Dan Turèlls Plads. Navngivningen blev foretaget af borgmester Hans Toft og Dan Turèlls enke Chili Turèll under stor festivitas og pressedækning.

En gruppe kulturelt interesserede personer tog initiativ til, at Dan Turèll blev hædret med en skulptur, der skulle opstilles på Dan Turèlls Plads. Gruppen bad kunstneren Kenn André Stilling om at skabe kunstværket, der i 2011 blev indviet på pladsen. Skulpturen benævnes Alfabet Turèll og består af hele alfabetet fra A til Å samt tegnsætning. Dette var Dan Turèlls værktøj og grundlag for hele hans udtryk, som digter, forfatter, foredragsholder og debattør.

Gentofte Kommune arbejder pt. aktivt på at skabe et attraktivt byrum på Dan Turèlls Plads i Vangede.

Referencer

Eksterne henvisninger 
 Om  Dan Turèlls Plads  på Gentofte.dk

Torve og pladser i Danmark
Gader i Gentofte Kommune
Lyngby-Taarbæk Mandolinorkester

Lyngby-Taarbæk Mandolinorkester (LTM – oprindeligt Lyngby-Taarbæk Skolernes Mandolinorkester, senere Lyngby-Taarbæk Ungdoms Mandolinorkester) blev dannet i 1958 som et led i den frivillige skolemusik i Lyngby-Taarbæk med Buur B. Rasmussen som dirigent. Han ledede orkestret, ind til han gik på pension i 1990.

Orkestret har fra starten så vidt muligt holdt sig til udelukkende at spille original (både gammel og ny) mandolinmusik, hvilket i Buurs tid især var musik fra Tyskland.

Igennem årene er det blevet til en hel del rejser rundt om i verden, lige som orkestret har indspillet to grammofonplader. Sideløbende med orkestret fik Buur også tid til bl.a. at stifte foreningen Danske StrengeOrkestre og være stærkt medvirkende til oprettelsen af EGMA (European Guitar and Mandolin Association) – begge foreninger eksisterer den dag i dag og arbejder for at fremme kendskabet til og interessen for mandolinmusik.

Derefter overtog Anthon Hansen orkestret fra 1990 til 2000, hvor han flyttede tilbage til Jylland, som han oprindelig kommer fra. I denne periode blev stilen ændret hen imod den oprindelige spillestil fra 1700-tallet, men stadig med hovedvægten på original mandolinmusik.

Orkestrets nuværende dirigent, Flemming Kejs, har været spillende medlem siden 1979 og har i den mellemliggende tid bl.a. modtaget undervisning i direktion – bl.a. ved Anthon Hansen i Landesmusik Akademie, Ottweiler, og senest under DAMU (Dansk AmatørMusik Union), der afholder direktionskurser med lærere som Jørgen Fuglebæk, Henrik Vagn Christensen og ikke mindst Frans Rasmussen.

Referencer 

Musikgrupper fra Danmark
Musikgrupper fra 1958
Bearnaisesauce

Bearnaisesauce (bearnaisesovs) er en let syrlig, fed sauce af smør, æggeblommer, skalotteløg, vineddike, estragonblade og evt. kørvel. Bearnaisesauce er en emulgeret sauce. Med æggeproteinerne som emulgator blandes vand og fedtstof til en relativ stabil sauce. Den klassificeres som hollandaise.

Saucen blev skabt den 24. august 1837 af Collinet, der var kok i restaurant Le Pavillon Henri IV i parisforstaden Saint-Germain-en-Laye. Det er kokkens hjemegen og Henri IVs kongedømme, Béarn i Pyrenæerne, der ligger til grund for sovsens navn. Restauranten eksisterer stadig og stiller en opskrift på bearnaisesauce til rådighed (se ).

Franske kokke bragte i 1800-tallet saucen til Danmark, hvor den blev serveret til "oksesteg og gemyse". Også senere er den et central element i retten bøf bearnaise, der er stegt bøf med bearnaisesauce og pomfritter.

Se også 
Grande sauces
Béchamel
Velouté
Demi-glace
Tomatsovs

Referencer

Eksterne henvisninger 

Sovse
Mad fra Frankrig
Tibesti

Tibesti-bjergene er en bjergkæde i Sahara, som består af sovende vulkaner. Det meste af kæden ligger nord i Tchad, men dele af nordskråningen går ind i Libyen. Den højeste top er Emi Koussi på 3415 meter.

Bjerge i Afrika
Vicomte

En vicomte var egentlig en "vice-comte" altså en stedfortrædende greve. Ordet kommer af oldfransk visconte, som igen kommer af middelalderlig latin: vicecomes fra klassisk latin: vice- (= "stedfortrædende" ) + comes (= "hofmand" eller "betroet medarbejder"). Titlen blev først brugt i de fyrstendømmer (f.eks. Normandiet), hvor overhovedet samtidig var sin egen vasal i et grevskab. Dér indsatte fyrsten så en stedfortræder, en vicomte. Senere fik titlen karakter af en selvstændig adelstitel, sådan at kun historiske tilfældigheder afgjorde, om man var greve (comte) eller vicomte til et bestemt len.

En vicomtes hustru havde titlen vicomtesse. I adelens rangorden kommer en vicomte før en baron, men efter en greve. Titlen er bevaret i en række europæiske lande, men har ikke været brugt i Danmark.

Adelige titler
Brent (bydel)

Brent (officielt: The London Borough of Brent) er en bydel i London. Den ligger i den nordvestlige del af ydre London, og grænser til Harrow i nordvest, Barnet i nordøst, Camden i øst og Ealing, Hammersmith and Fulham, Kensington and Chelsea og City of Westminster i syd. 

Bydelen blev oprettet i 1965 ved at kredsene Wembley og Willesden i Middlesex blev slået sammen. Den har navn efter floden Brent, som løber gennem distriktet. 

Wembley Stadium og Wembley Arena ligger i Brent.

Ved folketællingen i 2001 var 46,53% af indbyggerne født udenfor Storbritannien; dette var den højeste andel som blev registreret for et distrikt.

Steder i Brent 

 Alperton
 Brondesbury, Brondesbury Park
 Church Road, Cricklewood
 Dollis Hill
 Harlesden
 Kensal Green, Kensal Rise, Kenton (dele i Harrow), Kilburn (dele i Camden), Kingsbury
 Neasden
 Park Royal (dele i Ealing)
 Preston Manor
 Stonebridge Park, Sudbury
 Tokyngton
 Wembley, Willesden, Willesden Green

Eksterne links
Brent

Brent kan referere til følgende steder:

 Brent (Alabama), en by i delstaten Alabama i USA
 Brent (bydel), en af Londons bydele
 Brent (flod), flod i London
 Brent (oliefelt), et britisk oliefelt i Nordsøen
ONS-kode

ONS-koder (efter Office for National Statistics, det britiske statslige statistikbureau) er et hierarkisk kodesystem som bruges i Storbritannien for at sortere data fra folketællinger og andre statistiske dataer.

Opbygning 

 Hvert grevskab har en tocifret kode
 Distrikterne indenfor grevskabet angives med de to cifre plus to bogstaver.
 Kredsene indenfor hvert distrikt angives med distriktskode plus yderligere to bokstaver
 Hver gade indenfor en kreds angives med kredskoden plus fire tal.
 En enhedlig myndighed fungerer i praksis både som et grevskab og et distrikt, og har derfor kode med to cifre og to bogstaver

Eksempel

Eksterne links 
 Office for National Statistics

England
Geografiske koder
Geoinformatik
Index.dat

I Microsoft Windows-operativsystemet bliver filen Index.dat brugt af Internet Explorer-webbrowseren.

Index.dat-filen fungerer som en aktiv database, der kører, så længe Windows er aktiv. Den fungerer som et depot for information såsom webaddresser, foretagne søgninger samt nyligt åbnede filer.
Dens rolle er lig den, der bliver brugt i databaser, hvor en teknik kaldet "at indeksere" lagrer indholdet af databasen i en anden rækkefølge for at kunne forøge hastigheden på forespørgsler i databasen.

Index.dat filen fungerer på samme måde, når autofuldførelsesfunktionen er aktiveret i Internet Explorer. Alle tidligere besøgte webaddresser bliver arrangeret i index.dat filen, hvilket tillader Internet Explorer at komme med forslag til, hvad en bruger indtaster i et tekstfelt i browseren.
Filer bliver desuden gemt lokalt på harddisken og bliver brugt næste gang, brugeren er inde på siden, for at undgå at skulle hente den igen, hvilket dermed sparer tid.

Foruden tekst bliver der desuden gemt forskellige tidsstemplinger til hver oplysning/tilgang i filen. Disse indeholder blandt andet, hvornår oplysningen blev dannet samt hvornår den sidst blev tilgået.

Der findes forskellige index.dat filer alt efter anvendelse samt en for hver bruger på computeren således at brugeren samt dennes færden senere kan identificeres.

Time-Warner/AOL (Der ejer Mozilla)'s Firefox og Netscape bruger en lignende fil, der bliver kaldt History.dat.

Indholdet af index.dat samt history.dat er ikke umiddelbart tilgængeligt for brugeren, men kan tilgås via forskellige programmer.

Spyware 
Nogle personer kan opfatte Index.dat og History.dat som Spyware-programmer, da de samler på oplysninger om ens adfærd på nettet og gemmer oplysninger om hvilke hjemmesider man besøger. Som nævnt ovenfor man ikke selv læse oplysningerne, men et program kan læse Index.dat filen og videregive informationer uden at man er klar over det. Der findes programmer der kan slette indhold i Index.dat og History.dat og også rydde op i andet "snavs" på computeren.

Et eksempel er Index.dat Suite som man kan downloade gratis.

Et andet eksempel er CCleaner som er et freeware program der også kan hentes gratis.  (kan rydde op i både Index.dat og History.dat)

Eksterne henvisninger 
 Spywarefri

 Windows Networking Team blog about Index.dat

Software fra Microsoft
Vicomter af Béarn

Det følgende er listen over regerende vicomter (eller vicomtesser) af Béarn. Béarn fik en 1000-årig historie, men landet var et barn af feudaltiden. Det opstod i det 9. århundrede som en udspaltning fra hertugdømmet Gascogne.
Senere blev området omfattet af de oprindelige grænser for det vestfrankiske rige (det senere Frankrig) ved Traktaten i Verdun fra 843.

Centullerne 

Centulle 1. (819-866)
Loup (866-905)
Centulle 2. (905-940)
Gaston 1. (940-984)
Centulle 3. (984-1004)
Gaston 2. (1004-1022)
Centulle 4. af Béarn kaldet Den Gamle, (1022-1058), under regentskab fra 1012 til 1022
Gaston 3. af Béarn medregent for sin far, Centulle 4., død i 1053
Centulle 5. af Béarn (1058-1090), søn af Gaston 3.
Gaston 4. Korsfareren (1090-1131)
Centulle 6. (1131-1134) – under regentskab af sin mor, Talèsa af Aragonien
Guiscarda (1134 – 1147 (abdiceret)) gift med Peter 2. Soriquers, vicomte af Gabarret, som aldrig blev vicomte af Béarn, da han døde i 1118.

Dynastiet Gabarret 
Pierre 2. (1147-1153), førstefødte søn af Guiscarda
Gaston 5. (1153-1170), yngre søn af Guiscarda
Marie (1170-1173), datter af Guiscarda, gift med Vilhelm af Moncade.

Dynastiet Moncade 
Gaston 6. (1173-1214), søn af Marie
Vilhelm 1. (1214-1224)
Vilhelm 2. (1224-1229)
Gaston den Store (1229-1290)

Dynastiet Foix-Béarn 

Margrete af Moncade gift med Roger-Bernard 3. af Foix (1290-1302)
Gaston 8. af Béarn eller Gaston 1. af Foix (1302-1315)
Gaston 9. af Béarn eller Gaston 2. af Foix (1315-1343)
Gaston 10. Fébus af Béarn eller Gaston 3. Fébus af Foix (1343-1391)
Mathias af Foix-Castelbon (1391-1398), nevø af Gaston Febus

Dynastiet Grailly 
Isabella af Foix-Castelbon, datter af Mathias og Archambaud af Grailly (1398-1412)
Johan 1. af Foix-Béarn-Grailly (1412-1436)
Gaston 11. af Béarn eller Gaston 4. af Foix-Grailly (1436-1472) gift med Eleonora af Navarra

Dynastiet Navarra 

Frans Febus af Navarra-Foix-Grailly (1472-1483)
Catherine 1. af Navarra-Foix-Grailly(1483-1517) gift med Johan 2. d'Albret (1484-1516)
Henrik 1. af Béarn-Albret (1517-1555)
Johanne 1. af Béarn-Albret (1555-1572)
Henrik 2. af Béarn-Bourbon, Henrik 3. af Navarra og Henrik 4. af Frankrig (1572-1610)
Ludvig 1. af Béarn-Bourbon, Louis 2. af Navarra og Ludvig 13. af Frankrig (1610-1620)

1620: Personalunion erstattet af sammenlægning med kongeriget Frankrig

Eksterne links 
 Vicomter af Béarn 
 Vicomter af Béarn – Centullerne
 Vicomter af Béarn – Moncade-dynastiet

Bibliografi 
 Pierre Tucoo-Chala: Petite histoire du Béarn, Princi Negue, 

Bearn, Vicomter af
Béarn
Frankrig i middelalderen
Pyrénées-Atlantiques
Petronas

Petronas, egentlig Petroliam Nasional Berhad, er et statsligt malaysisk gas- og olieselskab grundlagt i 1974.Petronas er i dag et internationalt olieselskab, med virksomheder i hele verdenen, fra udvinding til salg gennem benzinstationer. Hovedkontoret ligger i Petronas Towers i Kuala Lumpur.

Eksterne links 
 Petronas hjemmeside

Olieselskaber
Virksomheder fra Malaysia
Statsejede virksomheder
Etableret i 1974
Virtual Boy

Virtual Boy er en mobil spillekonsol fra Nintendo. Den blev aldrig særlig populær, måske fordi den fungerede på batterier.

Virtual boy var Nintendos første forsøg på at lave "rigtig" 3D grafik. Maskinen har form som et par store briller, som man skal iføre sig, og kan derfor kun benyttes af én person ad gangen. Virtual Boy skabte stor debat da mange mente, at den kunne skade hjernen og synet. Derfor valgte Nintendo at sætte spilletidsgrænsen til 15 minutter ad gangen.

Virtual Boy kan kun vise to farver, rød og sort.

Referencer 

Mobile spillekonsoller fra Nintendo
Jørgen Friis

Jørgen Friis er navnet på flere personer:

 Jørgen Friis (biskop) (omkring 1494-1547) – dansk biskop
 Jørgen Godskesen Friis (cirka 1556-1632) - dansk adelsmand
 Jørgen Friis (statholder) (død 1616 - dansk statholder i Norge
 Jørgen Lauridsen Friis (død 1688) – dansk præst
 Jørgen Pedersen Friis (1684-1740) – dansk præst og digter
Henrik 7. af England

Henrik Tudor (28. januar 1457 i Wales – 21. april 1509 på Richmond Castle ved London) var konge af England fra 22. august 1485 til sin død. 

Han var søn af Edmund Tudor, 1. jarl af Richmond og Lady Margaret Beaufort. Han tilhørte selv huset Lancaster, og gennem sit ægteskab med Elizabeth af York, huset Yorks overhoved, blev de to dynastier forenet i Huset Tudor og afsluttede Rosekrigene. 

 1485: Afsluttede Rosekrigen ved at besejre sin fætter, Richard 3. ved Bosworth Field.
 Han var den første konge af huset Tudor, en sidegren af huset Lancaster
 Han ægtede Edvard 4.'s datter Elizabeth af York for at befæste sin stilling.
 Han gjorde sig efterhånden helt uafhængig af parlamentet og forbedrede rigets finanser.

Efterkommere 
 Arthur, prins af Wales (1486-1502)
 Margaret Tudor (1489-1541), gift med Jakob 4. og dronning af Skotland 1503-13
 Henrik, hertug af York (fra 1502 prins af Wales) (1491-1547), senere konge som Henrik den 8.
 Elizabeth Tudor (1492-95)
 Mary Rose Tudor (1496-1533), gift med Ludvig 12. og dronning af Frankrig 1514-15
 Edmund Tudor, hertug af Somerset (1499-1500)
 Katherine Tudor (1503], døde kort efter fødslen, moderen Elizabeth døde få dage senere

Eksterne henvisninger 

 

Konger af England
Katolske monarker
Huset Tudor
Sprogofficer

En sprogofficer er en reserveofficer, der har et indgående sprog- og kulturkendskab til et eller flere lande, som er eller forventes at blive af dansk, forsvarsmæssig interesse.

Sprogofficerer i Danmark 
Sprogofficersuddannelsen blev oprettet i 1957, dengang med russisk som eneste fag. Det var under den kolde krig nødvendigt, at man i tilfælde af krig kunne forstå russisk, så man bl.a. kunne afhøre eventuelle russiske krigsfanger. Fra 1972 til 1993 uddannede man også sprogofficerer i polsk. I løbet af de senere år er disse sprog gledet delvist ud som følge af de nye opgaver det danske forsvar står over for, hvor konfliktmægling og løsning i især Mellemøsten står øverst på dagsordenen, af hvilken grund arabisk og pashto er kommet til og i en overgang var de eneste sprog, der undervistes i.
Pr. 2012 er russisk blevet genoptaget, da det er praktisk bl.a. i forbindelse med kommunikation med de østeuropæiske NATO-lande, samtidig med dette er pashto udgået og farsi/dari blevet tilføjet.
Sprogofficersuddannelsens nuværende sprog er russisk, arabisk og farsi, med russisk som det nyeste hold.

Ekstern henvisning 
http://www2.forsvaret.dk/uddannelsessite/uddannelser/sprog/Pages/Sprog.aspx 

Danmarks militær
Videregående uddannelser i Danmark
Pariser Platz

Pariser Platz er en plads i Berlin, hvor Brandenburger Tor ligger. Den er blandt de mest bevarede pladser i byen siden murens fald.

Se også 

Gader i Berlin
Torve og pladser i Tyskland
Margaret Beaufort

Lady Margaret Beaufort (født 31. maj 1443, død 29. juni 1509) var mor til Henrik 7. af England.

Eksterne henvisninger 

Adel fra England
Modau

Modau er en flod i den tyske delstat Hessen. Den er en af Rhinens bifloder fra højre med en længde på 30 km. Den har sit udspring Odenwald ved Neunkircher Höhe, og løber nordover gennem flere landsbyer i kommunen Modautal, og så gennem Ober-Ramstadt og videre vestover til Stockstadt. Her løber Modau langs yderkanten af naturreservatet Kühkopf-Knoblochsaue, hvor den munder ud i Rhinen.

Rhinens bifloder
Floder i Hessen
Rana naturforlag

Rana Naturforlag er et bogforlag, der blev grundlagt i 2007. Forlaget udgiver smalle naturbøger der ikke passer ind på større forlags budgetter. Rana betyder frø på latin.

Udgivelser:

2007: På opdagelse i Middelhavet - med maske og snorkel (af Jan Clausen)

2013: Vilde opleveler i Østafrika (af Michael O. Jørgensen)

2015: Eksotiske haveplanter i Danmark (af Jens Clausen)

2019: Indsatser for verdens herpetofauna (af redaktører: Michael O. Jørgensen og Jan Clausen)

2020: Med en frømand i Afrika (af Vibeke Søager Schiøtz)

Eksterne kilder 
 Hjemmeside 

Forlag fra Danmark
Etableret i 2007
Modautal

Modautal er en kommune i landkreis Darmstadt-Dieburg i den tyske delstat Hessen. Den har navn efter floden Modau, der er en biflod til Rhinen. Modautal ligger i Odenwald cirka 15 km sydøst for Darmstadt.

Byer i Hessen
Kieran Lee

Kieran Christopher Lee (født 22. juni 1988 i Stalybridge, Tameside) er en engelsk fodboldspiller. Han spiller på centralmidtbanen eller som fuld back for Sheffield Wednesday, som han skrev under med fra Oldham Athletic i 2012. Han spillede på lån for Queens Park Rangers under 2007–08-sæsonen.

Eksterne henvisninger 
 Fakta om Kieran Lee  på Soccebase 

Fodboldspillere fra England
Fodboldspillere fra Manchester United F.C.
Fodboldspillere fra Queens Park Rangers F.C.
Fodboldspillere fra Oldham Athletic A.F.C.
Fodboldspillere fra Sheffield Wednesday F.C.
Niels Friis

Niels Friis er navnet på flere personer:

 Niels Andersen Friis (ca. 1371 - 1449) – dansk adelsmand
 Niels Friis (biskop) (død omkring 1512) – dansk biskop
 Niels Andersen Friis (død 1557) – dansk lensmand
 Niels Henriksen Friis (1544-1610) – dansk lensmand
 Niels Jørgensen Friis (1584-1651) - dansk adelsmand
 Niels Christiansen Friis til Krastrup og Kølbygård (død 1639) – dansk lensmand
 Niels lensgreve Friis til Frijsenborg (1664-1699) – dansk adelsmand og godsejer